Държавен вестник, бр. 90, 2024 г., стр. 27

БРОЙ  90	
Д Ъ Р Ж А В Е Н  В Е С Т Н И К 	
СТР.  27   
и номиналната стойност „10 ЛЕВА“. Около­
връст горе – надпис „БЪЛГАРСКА НАРОДНА 
БАНКА“, а отдолу – стилизиран орнамент.
Обратна страна на монетата: стилизирано 
изображение на двама гайдари – възрастен 
мъж и дете в национални костюми. Околов­
ръст горе – стилизиран орнамент и надпис 
„БЪЛГАРСКАТА ГАЙДА“.
Автори на художествения проект са Свет­
лин Балездров и Стоян Дечев.
Управител: 
Д. Радев
6728
СТОЛИЧНА ОБЩИНА
ЗАПОВЕД № СОА24-РД09-3709 
от 18 септември 2024 г.
В изпълнение на Решение № 488, прието 
на заседание на Столичния общински съвет, 
проведено на 12.09.2024 г., по протокол № 18, 
т. 13 от дневния ред, по доклад № СОА24-
ВК66-7744/5.09.2024 г. и на основание чл. 44, 
ал. 1, т. 1 и 7 и ал. 2 от Закона за местното 
самоуправление и местната администрация, 
чл. 24, чл. 310, ал. 5, чл. 320, ал. 1 и 3 от 
Закона за предучилищното и училищното 
образование, чл. 12, ал. 1 и 4 от Закона за 
общинската собственост и чл. 12, ал. 1 от 
Наредбата за общинската собственост
I. Откривам:
Самостоятелен обект – публична общин­
ска собственост, за една яслена група към 
Общинска детска градина № 161 „Ласка“ с 
административен адрес: гр. София, район 
„Овча купел“, ул. Драгоман.
II. Нареждам:
1. Общинска детска градина № 161 „Лас­
ка“ да осъществява функциите и дейност­
та си в самостоятелен обект – публична 
общинска собственост, с идентификатор 
68134.4337.480.1.9, намиращ се на първи (пар­
терен) етаж в триетажна сграда със смесе­
но предназначение, разположена в имот с 
идентификатор 68134.4337.480, представляващ
УПИ Х-856 – кв. 24, местност Овча купел, 
район „Овча купел“, с административен адрес: 
гр. София, район „Овча купел“, ул. Драгоман.
2. Предучилищното образование в Общин­
ска детска градина № 161 „Ласка“ в район 
„Овча купел“ да се осъществява при целоднев­
на, полудневна, почасова или самостоятелна 
организация.
3. Да се осигурят необходимите щатни 
бройки и бюджет за разкриване на една яс­
лена група в Общинска детска градина № 161 
„Ласка“ чрез държавните стандарти за съот­
ветните делегирани от държавата дейности 
с натуралните стойностни показатели от 
Министерството на образованието и науката 
и чрез бюджета на Столичната община.
4. Предоставям безвъзмездно за управление 
на Общинска детска градина № 161 „Ласка“ 
следния общински имот:
Самостоятелен обект – публична общинска 
собственост, за една яслена група към Общинска 
детска градина № 161 „Ласка“, с идентификатор 
68134.4337.480.1.9, с площ 185,84 кв. м, съгласно 
кадастралната карта и кадастралните регистри, 
одобрени със Заповед № РД-18-51 от 5.07.2010 г. 
на изпълнителния директор на АГКК, последно 
изменена със Заповед № 18-7514 от 7.07.2021 г. на 
началника на СГКК. Обектът е разположен на 
първи (партерен) етаж в триетажна сграда със 
смесено предназначение, разположена в имот 
с идентификатор 68134.4337.480, представляващ 
УПИ Х-856 – кв. 24, съгласно регулационния 
план на местност Кв. Овча купел – актуализа­
ция, одобрен с Решение № 111 по протокол № 32 
от 11.12.2001 г. и Решение № 24 по протокол 
№ 36 от 15.04.2002 г. За самостоятелния обект е 
съставен акт за публична общинска собственост 
4785/15.08.2024 г., одобрен от кмета на район 
„Овча купел“, утвърден от кмета на Столичната 
община, вписан в Службата по вписвания­
та – София, вх. рег. № 69054/3.09.2024 г., акт 
131, том CLX, дело № 53093.
Обектът е въведен в експлоатация с удос­
товерение за въвеждане в експлоатация 
№ 819/14.08.2024 г., издадено от главния архи­
тект на Столичната община, изменено със за­
повед с рег. № САГ24-РД09-09-69/30.08.2024 г. 
на главния архитект на Столична община, 
което е неразделна част от удостоверение за 
въвеждане в експлоатация № 819/14.08.2024 г.
5. Възлагам на директора на дирекция 
„Образование“ – Столична община, да пред­
приеме необходимите действия за обнародване 
на настоящата заповед в „Държавен вестник“.
6. Заповедта влиза в сила от деня на обна­
родването є в „Държавен вестник“.
Чрез АИССО заповедта да се насочи на 
директора на дирекция „Образование“ – за 
сведение и изпълнение, а на заместник-кме­
та на Столичната община в направление 
„Култура, образование, спорт и младежки 
дейности“ – за контрол.
Чрез СЕОС с придружително писмо от 
заместник-кмета на Столичната община в 
направление „Култура, образование, спорт и 
младежки дейности“ заповедта да се изпрати 
на кмета на район „Овча купел“ – за сведение 
и изпълнение.
Кмет: 
В. Терзиев
6634